शनिवार को शहर के फव्वारा चौक स्थित जामिया हाफिज जामिन शहीद मदरसे में आयोजित जमीयत उलेमा हिन्द की बैठक में जनपद के सभी उलेमा उपस्थित थे। हजरत मौलाना मुहम्मद आकिल ने कहा कि वोटर लिस्ट में नाम शामिल करने का अभियान शुरू हो चुका है, जो एक सितम्बर से 31 अक्तूबर तक जारी रहेगा। उन्होंने उलेमाओं से आह्वान किया कि उनकी जिम्मेदारी मस्जिदों में नमाज और तालीम देने के साथ-साथ और भी है। सभी उलेमा अपने लोगों की रहनुमाई करें। आज दुनिया भर में मुस्लिमों के पास देश की नागरिकता का भी कोई सबूत नहीं रह गया है। आगामी 2019 के लोकसभा चुनाव के लिए सभी लोगों द्वारा बड़ी अहमियत दी जा रही है। इसके लिए उन सभी मुसलमानों को, जिनके वोट नहीं बने, बूथ पर जाकर वोट बनवाएं। वोट बनवाने में किसी तरह के सुस्ती और कोताही न बरती जाए। उन्होंने कहा कि जिनकी आयु 18 साल हो चुकी है वह अपना नाम वोटर लिस्ट में दर्ज कराएं। उन्होंने कहा कि आज भी हजारों लाखों लोगों के पास न तो कोई आईडी है और न ही वोटर लिस्ट में नाम है। इसलिए इस अभियान को अहम समझें। बैठक में जनपद के सभी मस्जिदों के इमाम, हाफिज व मौलानाओं ने भाग लिया। बैठक में मौलाना खुर्शीद नायब सदर शामली, मौलाना तैयब, मौ़ मुस्त्कीम, मौ़ अरशद, मौ़ इमरान, हाजी कुतुबदीन, कारी इसराइल, मौ़ तहसीन, हाफिज दिलशाद, मा़ वासिल, मौलाना इस्लाम ने अध्यक्षता की मौलाना इरफान, मौलाना उमर, मुफ्ती फारूक मा़ शाह आलम, सईद अहमद, मौलाना वासिफ स्काउट प्रभारी मौजूद रहे।